شەفەق نیوز/ لە یەکەم ساڵیاد کوشتن جەنیڕاڵ
قاسم سولەیمانی وەرپرس فەیلەق قودس سەروە سوپای پاسداران ئێرانی و ئەبو مەهدی موهەندس
جیگر وەرپرس دەزگای  حەشد شەعبی، و هاورێەگانیان،
دەیان لە ئەندامەیل حەشد شەعبی و لایەنگرەیلیان، رێپێوانیگ لەناو مەیدان تەحریر لەناوڕاس
بەغداد پایتەخت وە شەرمەزارکردن ئەو کوشتنە ئەنجام دان.
پەیامنێر ئاژانس شەفەق نیوز وت: ماشینەیلیگ
سەربازی دەور رێپێوانەگە ئەرا مقەیەتی ناڕەزاگان گردن وەگەرد ماشینەیل فریاکەفتن.
ئەو ناڕەزایلە وە پاسەیل گەورایگ هاوریانە
مەیدان تەحریر و دەسەڵاتە ئەمنیەگان ریەگان وەرەو مەیدانەگە و دەورگردی بڕین.
هەمیش ماڵئاوایی لە تەرمەیلیگ سومبلی ئەرا
کوشیایەگان کریا وەگەرد وتن دروشمەیلیگ داوای سزادان و تۆڵەسەندنەوە لە ئەمریکا
کردن.
دویای تەواوبوین رێپێوانەگە هێزە ئەمنیەگان
ریەگان لە شوون یەک واز کردن.
